Contingut

# Llengües que utilitzen la disposició complexa de text

Actualment, el LibreOffice admet hindi, tailandès, hebreu i àrab com a llengües CTL.

Si seleccioneu el flux de text de dreta a esquerra, el text incrustat occidental segueix fluint d'esquerra a dreta. El cursor respon a les tecles de fletxa de manera que la fletxa dreta el mou «al final del text» i l'esquerra «al principi del text».

Podeu canviar la direcció d'escriptura del text prement una de les combinacions de tecles següents:

- Ordre Ctrl+Maj+D o bé Ordre Ctrl+tecla Maj dreta - canvia a l'entrada de text de dreta a esquerra

- Ordre Ctrl+Maj+A o bé Ordre Ctrl+tecla Maj esquerra - canvia a l'entrada de text d'esquerra a dreta

- Les combinacions de tecles només de modificador només funcionen quan la compatibilitat amb CTL està habilitada.

A les pàgines que contenen diferents columnes, a les seccions o marcs que es formaten amb flux de text de dreta a esquerra, la primera columna és la dreta i l'última és l'esquerra.

Al LibreOffice Writer, el text formatat en tailandès té les característiques següents:

- Als paràgrafs amb alineació justificada, els caràcters s'amplien per anivellar les línies als marges. En altres llengües, s'amplien els espais entre paraules.

- Utilitzeu la tecla Suprimeix per a suprimir un caràcter compost complet. Utilitzeu la tecla Retrocés per a suprimir l'última part del caràcter compost anterior.

- Utilitzeu les tecles de fletxa dreta o esquerra per saltar al caràcter compost anterior o següent. Per posicionar el cursor en un caràcter compost, utilitzeu Opció Alt+tecla de fletxa.

Temes relacionats

Selecció de la llengua del document

LibreOffice ▸ Preferències Eines ▸ Opcions ▸ Llengües i configuracions locals ▸ General.

LibreOffice ▸ Preferències Eines ▸ Opcions ▸ Llengües i configuracions locals ▸ Disposició complexa de text

Ens cal la vostra ajuda!